
PRIS DWY GEINIOG: 


1. Âm ddiwrnod mi fyfyriais 
Am ddedwyddwch maith y nef, 
Natur cariad y Messiah, 
Harddwch ei briod-ferch ef; 
Arfaeth foreu tragwyddoldeb, 
Ethol etifeddion ffydd, 
Concwest Iesu ar Galfaria, 
Hedd y saint, a'r farn a fydd. 


2. Mi fyfyriaîis nes i'm natur 
Eiddil, egwan, i wanhau, 
Nes i'm deall, nes i'm rheswm, 
Fethu eu swyddau a chwblhau; 
D'rysodd f' enaid mewn myfyrdod, 
Nofiodd mewn dyfnderoedd mawr, 
Fy synwyrau a ddymunodd 
Gael gorphwysfa hanner awr. 

9. Yna'm cnawd ì a gydsyniodd, ' 
— A phob egwan nerf yn nghyd, : | 
. I roi nerth i'm holl synwyrau | 

Ag oedd wedi blino 'nghyd ; 
Huno wnes yr hn felusaf, | 
Dybiais i, a brofodd dyn, 

Ffansi yn unig a dychymyg 
Oedd eu hunain yn ddihun. 





4. Hwy grwydrasant gylch oddeutu, 

Weithiau i'r dwyrain, weithiau i'r de', 

Weithiau i lawr i ddyfnder daiar, 
Weithiau i uwchder eitha'r ne'; 

Fil o weithiau yn gynt na'r cwmwl, 
Fil yn gynt na goleu'r dydd, 

Heb un rheswm yn eu ledio, 
Hedent yma a thraw yn rhydd. 


5. Dygent im” bob rhyw newyddion, 
Rhai yn serchog, rhai yn gas, 
Rhai am anrhaith a wnai Satan, 
Rhai am goncwest nefol ras ; 
Yn mhlith ereill d'wedwyd wrthyf, 
LEw1s beddyw aeth yn rhydd, 
Dacw'r angel yn y wybr, 
Rwan yn ei arwain sydd. 


6. Yna gwaeddais, Beth yw d' enw ? 

Eto nid o'wn yn ddihun, 

Ariel, Gabriel, Uzziel ddysglaer,— 
Ateb i mi, angel cun: 

Dianc wnaeth y goleu i fyny, 
I derfynau eitha'r nef ; 

Mi ruddfanais, dacw gyfaill, 
Wela' i mwy mo hono ef. 





7. Pan atebodd llais, dybyg'swn, 
Dystaw main, fel wrth fy nghlun, 
Neu fe'i hunan, neu ddychymyg, 
Ydoedd ef, nis gwn i p'un ; 
Taw, holiedydd, ebe'r phantom, 
Yna swn ei eiriau clywn, 

î 
í Yn rhoi dychryn oddi allan, 

|l Yn rhoi arswyd oddi mewn. 
i 


| 8. Ond dan grynu mi ofynais, 
| Eto methu bod yn hy',' 
Ofni'r oeddwn bresennoldeb 
Neb rhyw o'r ysbrydion fry, 
Ai rhoi ffarwel wnest mor fuan ? 
Ai ymddangos wnest i ni? 
Tros fynydyn rho'w'd it ddoniau, 
Yna d' alw oddi fry? 


9. Poodd diangaist ar y wawrddydd ? 

P'odd aeth dy gadwynau'n rhydd 

Cyn cael teimlo nerth y gelyn, 
Cyn cael profi gwres y dydd ? 

Ti adewaist rym y rhyfel 
I rai ynddo oedd o'r bla'n ; 

Pa sawl blwyddyn raid i minau 
Sefyll i'r picellau tân ? 


10. 'i'i ymgedwaist rhag y rhwydau 

Ag a wnaeth ein traed ni'n gaeth, 

Do, fe'th gariwyd dros y ffosydd 
'Cwymp'som ni ynddynt lawer gwaith ; 

Grym y gwyntoedd, gwres y tymmor, 
'Stormydd ar y bryniau mawr, 

Wnaeth i'n crwyn ni'n llyn felynu, 
Wnaeth i'n 'sgwyddau grymu 'lawr. 


11. 'Rwyt ti yn canu heddyw'n gyson, 
Yn mhlith lluoedd heb ddim rhif, 
Â nofiasant dros ddyfnderoedd, 
Dyfnder tonau, dyfnder llif : 
O na buasai gras yn cym'ryd 
i Y rhai gododd gyda'r dydd, 
Tynu'r baich oddiar eu hysgwydd, 
Dadrys eu cadwynau'n rhydd. 





12. Ni che'st ti na'r rhew na'r eira, 
Ni che'st ti na môr na bryn, 

| Gwynt o d' ochr heb ddim tonau, 

ab. R O'r dechreuad hyd yn hyn ; 

Awel beraidd ar y ddaiar, 
Haul yn twynu'n hyfryd iawr, 
O'r pryd gwawriodd goleu arnat, 
Nes it orphwys hir brydnawn. 


13. Beth a dd'wedi am danom ninau, 
Sydd â miloedd maith a mwy 
O elynion bob diwrnod, 
Oll yn cynnyg ini glwy'; 
Chwareu am ein bywyd gwirion 
Y mae uffern fawr a'r byd, 
Taenu rhwydau wrth y cannoedd, 
Dysgwyl am ein cwymp o hyd. 


î4. Curo ddoe a churo heddyw, 

Curo yma, curo draw, 

Weithiau anmheu, weithiau rhyfyg, 
Anialwch sy yma ar bob llaw ; 

Temtasiynau o bob natur, 
'Temtasiynau o bob lliw, 

Am ein bywyd bob mynydyn, 
Dyma'r fan yr y'm ni'n byw- 


45. Tithau est heb wybod iddynt 
T'r ardaloedd hyfryd draw, 
Gwelais seraph yn dy arwain 
Yn llarieiddiaf yn ei law ; 
Gwelais lwybr goleu, eglur, 
Ffordd yr oe't ti'n myn'd yn mla'n, 
Megys mcteor a f'ai'n gadael 
Cynffon draw o'i ol o dân. 


16. 'Rwyf yn methu, er fy ngoreu, 

Wrth fyfyrio'th wledd yn awr, 

Er mai 'wyllys y Goruchaf, 
Peidio eiddigeddu'n fawr 

I ti gael drwy lai o dd” _ 
Fyn' d o'r anial dir i ma's 

Eto rhaid i mi ddystewi, 
Felly hen arfaethodd gras. 


17. AT.—Nid wyf ddedwydd mwy na chwithau, 
Mae'n dedwyddwch ni yn un, 








15. 

Ewyllys T'wysog mawr ein bywyd 
Yma ac yna sydd gytun ; 

Mae hen arfaeth ganddo yn ddirgel, 
Fe fyn hono ei chwblhau, 

Ac nid oes, mi wn, i'r nefoedd 
Neb sy'n gofyn pam y mae. 


Y mae cherubim ardderchog, 
Y mae seraphim o'u bron, 
Oll yn gwel'd, 'nol dêl ìi fyny, 
Hardd berffeithrwydd rhanau hon ; 
Mae pob cangen 'honi'n gydsain, 
Mae pob cymal yn ei le, 
Yn cordeddu am eu gilydd, 
Oll i'w ogoneddu E'. 


19. Nid oes yma un anturia 


Fyth i 'nganyd gair yn llyn, 
Pam un acw sy fel yna? 
Pam hyn yma sy fel hyn? 
“ Clod i'th enw” yw'r caniadau, 
““ Yn dragwyddol fo'n pharhau, 
Am fod oll drwy'r ddai'r a'r nefoedd 
I'th ogoniant yn cydwau.” 


. Mi ge's ddianc bron mor gynted 


Ag y gwelais oleu'r dydd ; 

Cyŷn fy siwrneu oriau bychain, 
Rhoddwyd fy nghadwynau'n rhydd: 

Mae yma rai fu ar fynydd Sïon 
Ddeugain o flyneddau maith, 

Gant o wcithiau yn gaeth a rhyddion, 
Cyn 'ynt 'nabod pen eu taith. 


. Chwi sy'n ddedwydd yn y rhyfel, 


Minau'n ddedwydd yma'n rhydd ; 
Chwi mewn tywyll nos yn canu, 
Minau'n canu oleu ddydd ; 
Un yw'r hymn, ac un yw'r anthem, 
Canu'r Iachawdwriaeth rad, 
'Run yw'r gelyn a orchfygwyd, 
'Run yw'r goncwest, 'run yw'r gwa'd. 

29. Dyma'r gwahan, mi orphwysais; 

At fy Nuw 'rwyf fi yn nes; 

Chwi sy'n poeni ar y tonau, 
Yn y gwyntac yn y gwres: 

Dim ond mynyd yw'r gwahaniaeth, 
Mil o flwyddau gyda chwi, 

Prin cyrhaeddant fyth a'u rhifo, 
Ond diwrnod gyda ni. 


23. Blaenu mewn i nef y nefoedd 
Ddeg o flwyddau at fy Nuw, 
Llong o flaen y llall yn /andio 
Fynyd fer, yr un peth yw ; 
Pan fo'r gyntaf wedi credu ' 
Bod hi wedi cael y lan, 
Dyma'r olaf dros y tonau, 
: Megys hithau yn y fan. 


24. Gras yw'r cwbl sy mewn arfaeth, 
Gras yw'r cwbl yn y nef, 
Gras yw'r cwbl ar y ddaiar 
O'i weithredoedd amryw ef ; 
Nawr fe faddeu ef i'r lleidr 
Chwarddodd gynnau wrth fyn'd i'r pren, 
Rai mynydau 'nol cael maddeu 
Fe ga's ganu uwch y nen. 


25. Nid yw ugain mlwydd o weithio 

Bwysau ddim yn nheyrnas nef, 

Y gwaith, y gras, y dawn, a'r bywyd, 
Ydoedd oll ei eiddo ef; 

Eto 'nol y gwaith coronir, 
Er mai haeddiant marwol glwy', 

Can's pob gweithred fach a wnelir 
Yma a'u canlynant hwy. 


26. Fe chwanegir eich gogoniant, 
Os yw'cli temtasiynau'n fawr ; 
A mwy pleser, pa mwy'ch temtir, 
I roi ffarwel glân i'r llawr : 
Gweithiwch, gweithiwch, na rwgnechwch,. 
Daiar eto yw eich lle ; 

Cerwch Iesu, cenwch hymnau, 
Mae'ch caniadau yn y ne'. 


97. GoF.—Dywed i mi, os yw bosib', 

Ronyn am dy artre'n awr, 

Am y swyddau, am y graddau, 
Ac am ddoniau'r nefoedd fawr ; 

Pa fath iaith sy gan angelion, 
Ai ymddyddan megys dyn ? 

Neu wrth amnaid, neu wrth awgrym, 
Rho'nt eu meddwl, dywed p'un ? 


28. Beth yw'r gwahan rhwng sant a seraph 

Yn ngwasanaeth pur y nef? 

Onid angel ydyw enaid 
Hyd nes adgyfodir ef ? 

Pa negesau wna seraphiaid, 
Pa gynnorthwy wnant i ddyn, 

Na wna d' enaid di neu arall, 
Gyda phleser, heddyw'r un ? 


209. AT.—Uwch dy ddeall, uwch dy synwyr, 

Yw'r holiadau sy'n dy fryd ; 

'Mhell uwch cyrhaedd natur ddynol 
Ydyw oll mewn nefol fyd : 

A phe ceisiwn dy roi i wybod, 
Cynnyg megys fyddai ef 

I roi baban cyn ei eni 
'Ddeall troion ser y nef. 


$0. P'odd gall dall i farnu lliwiau ? 
A ph'odd y gall daiarol ddyn 
Nabod natur y seraphiaid, 
Nad yw'n 'nabod mo'no ei hun ? 
Nerth, cyflymdra, cariad, doniau, 
Fedd trigolion pur y nef, 
Î Nad ellir cyn yr adgyfodiad 
â Fyth egluro o hono ef. 





31. Gor.—A yw'r dyrfa fawr sydd yna 
'Nawr yn gwybod, dywed im', 
ŵn mha ranau maith o'r ddaiar 
Mae'r efengyl yn ei grym ? 

Ar bwy genedl y mae'r nefoedd 
Yn cyfranu yma a thraw ? 

Pwy sy'n derbyn ysbryd cariad ? 
Pwy sy'n derbyn ysbryd braw ? 





92. P'un ai myrdd sy'n tramwy yma 
O ysbrydion pur eu dawn, 
Yna dwyn yn ol newyddion, 
Mewn gorfoledd hyfryd iawn ? 
Neu a ydyw swn ein geiriau, 
Megys gyda'r awel bur, 
Yn ehedeg ar adenydd 
, Cwmwl i'r santeiddiol dir ? 


33. A wyt ti yn 'nabod heddyw 

Yr holl eglwys eang fawr, 
'R enwau hyny a ganmolaist 

Mewn pulputau ar y llawr ; 
Abra'm, Isaac, Jacob wrol, 

Fu mewn d'rysni, fu mewn drain, 
Mary Magdal', a Manasseh, 

A rhyw filoedd gyda rhai'n ? 


94. AT.—Yr hyn wy'n wel'd, yr hyn wy'n deimlo, 
A'r hyn heddyw wy'n fwynhau, 
Cadw'th le, a bydd yn ddystaw, 
Chydig ddyddiau tithau 'cai ; 
Nid yw'n perthyn i ti ofyn 
Swyddau seraphim a'u gwaith, 
Na pha fodd mae'r nef yn gwybod 
Holl ddirgelion daiar chwaith. 


95. 'Rwyf fi'n 'nabod, mewn ffordd ryfedd, 
Lu o ddynion aeth o 'mlaen ; 
Nid wrth lais, ac nid wrth lygad, 
Nid wrth liwiau fel o'r blaen : 
Natur sy yma yn dysgu 'nabod, 
Nid y natur sy'n y byd, 
Ond rhyw “nstinct fel o wybod, 
Ro'w'd i bawb sydd yma i gyd. 


86. Gor.—Dywed i mi, gwn y gwyddost, 
P'un ai'r heulwen yn y nef: 








ebo m— deyrn 

















Sydd yn troi oddeutu'r ddaiar, 
Neu ynte hi o'i ddeutu ef ? 
P'un ai Ptolomy, neu Newton, 
Neu €opurn' oedd ar y gwir ? 
P'un a dd'rysodd mewn rhesymau ? 
' P'un a gafodd oleu clir ? 


37. AT.—Nid yw doniau mawrion Newton 

O fawr o gyfrif yn y nef ; 

Mwy yw'r leiaf wers o'r Bibl 
Na'i holl lyfrau enwog ef: 

Dwyn amseroedd, d'rysu deall, 
Oeti calon, llanw pen, 

Y mae'n fynych 'studio natur, 
Mesur troion ser y nen. 


38. Gor.—Dywed im' pwy sect o ddynion 
Yw'r gywiraf îs y ne? 

v P'un at ddyddiau'r Apostolion, 

l Yw'r agosaf at ei lle? 

Ex Pawb sy'n bostio'r Bibl santaidd, 

| Dweyd eu bod hwy wrtho'n nglyn, 
b Bostio crefydd y prif oesoedd, 

1 Minau'n methu gwybod p'un. 
| 
| 





39. AT.—Rhanwyd crefydd yn gangenau, 
Crefydd berffaith ag sydd un, 
Cangen yma, cangen acw, 
Y corff i gyd gan nemawr ddyn ; 
Gwresog iawn yw y rhan fwyaf 
Am eu pwnc ac am eu nod, 
Colli'r purdeb, colli'r bywyd, 
Colli'r ysbryd cynta” erio'd. 


p 4 Y 


40. Cais eu hegwyddorion penaf, 
Cais eu hysbryd, cais eu rhin ; 
Fyth na lŷn wrth sect nac enw, 
Nac wrth eglwys, nac wrth ddyn : 
Hed uwch ynfyd ffol gwestiynau, 
Uwch rhaniadau sydd yn awr, 
At yr ysbryd, at y purdeb, 
Ag sydd yn y Bibl mawr. 

41. GoF.—Dywed i mi, 'nawr ti wyddost, 

Gwelaist yma ambell bryd, 

Ganu, bloeddio, o orfoledd, 
Chwerthin, curo dwylaw 'nghyd ; 

D'wed a yw yn boddio'r nefoedd, 
Neidio, dawnsio, o lawen fryd, 

Pan mae hyny yrì d'od o gariad 
' At Iachawdwr mawr y byd ? 


42. AT.—Dilyn ol y Bibl santaidd, 

Cai'r llythyren o dy fla'n, 

Mae ei eiriau, mae ei ysbryd, 
Oll yn fywyd, oll yn dân ; 

Anhawdd it' fod yn rhy wresog, 
Dilyn ol ei gamrau E', 

Pan fo gwraidd dy dân yn gariad, 
Pan fo'th ddyben yn ei le. 





43. Gras yw chwerthin, gras yw wylo, 

Grasau ar y ddaiar sydd, 

Yn mynegi fod rhyw wreiddyn 
Pur, a bywyd yn dy ffydd ; 

Neidio, dawnsio, moli, canu, 
Ydynt effaith, fel y clywn 

Gan astudwyr mawrion natur, 
Cariad gwresog oddi mewn. 


44. Gor.—Beth feddylir wrth y deg-cant 

O flyneddoedd perffaith lawn, 

Y caiff Satan i'w ei rwymo 
Mewn cadwynau tynion iawn ? 

Pa fath Jubil a fydd hono? 
A pha amser, a pha ddydd, 

Y dechreuir ei gadwyno, 
Ac y gollyngir ef yn rhydd ? 


45. AT.—Bydd yn llonydd, bydd yn ddystaw, 
'R hwn sy'n credu llonydd sydd, 
Cadw ei enaid mewn amynedd, 
| Hyd nes gwelo'r boreu ddydd ; 
Ŷ Digon it yr hyn 'sgrifenwyd, 
Na chais 'nabod gronyn mwy, 








ll. 


Dirgel bethau oll o'u chwilio, 
Pechoa hollol ydynt hwy. 


46. Ni ro'w'd i ti wybod amser, 
Hyn fe geidw Duw ei hun, 
Cwnsel Duwdod nis cyfrenir 
Fyth i neb ond Iesu ei hun ; 
Bydd di barod, dyna d' alwad, 
Ti gai wel'd yr awr a'r pryd 
Y cyflawnir pob addewid 
Yn y Bibl mawr yn nghyd. 


AT. Gor.—D'wed pa faint ga's yr angelion 

O'r farwolaeth ar y groes? 

Pa ddirgelion maent hwy'n ganfod 
Yn nyfnderoedd angeu loes ? 

Pa berth'nasau rhwng dwy eglwys? 
P'un yw'r nesaf at y fainc ? 

P'un sydd fwyaf cryf ei chariad ? 
P'un bereiddiaf fydd ei chainc ? 


48. ArT.—Pell ac agos nid yw yma, 
Llygad cnawd ni wel e Dduw ; 
Nefol gymun ni ddealli, 
Tra fech ar y ddai'r yn byw : 
Un yw'r canu, un yw'r cariad, 
Dieiddigedd er ei faint ; 
Iesu yn unig yw ein gwrthddrych, 
Cystal seraphim a saint. 


49. 'Ti gai wel'd pan ddelych yma, 
Ryw fyrddiynau maith a mwy 
O ddirgelion na ddeallir 
Âr y ddai'r mo honynt hwy ; 
Oll sy'n newydd uwch yr wybren, 
Ac ynfydion oe'nt erio'd 
G'nygiodd ddirnad trefn a graddau 
Rhwng ysbrydion uwch y rhod. 


50. Y mae Watts yn awr yn addef 
Mai newyddion sy yma i gyd, 
Ac mai rhyfyg ynddo dd'wedodd 
Gynt am drefn nefol fyd ; 

mae synwyr Locke a Newton, 
Er eu meithder, er eu grym, ì 

A rhesymau manwl Baxter, U | 
Heddyw wedi myn'd yn ddim. | 


51. Fe gaiff llyfrau, fe gaiff rheswm, 
Fe gaiff deall cnawd i gyd, 
I'w ei losgi yn y danllwyth 
Fawr ddiwedda'n gryno 'nghyd ; 
Nid oes dim ond ffydd a bery, 
Nid oes arall ddeil y tân ; 
Ac nid oes ond cariad perffaith 
Ag â drwyddo'n iawn yn mla'n. 


52. Ac am hyny 'pherthyn i ti 

Ddim ond canu ddydd a nos, 
Ddim ond canu a bendithio 

'R hwn fu farw ar y gro's ; 
Syllu, edrych, a myfyrio, 

O foreuddydd hyd brydnawn, 
A difyru tra fo ana'l, 

Yn yr Iachawdwriaeth lawn. 


53. Heb ymholi am ddirgelion, 
Pethau fu neu bethau ddaw, 
Pethau weli cyn pen nemawr 
Oll yn oleu drwyddynt draw, 
. Dysgwyl am dy waredigaeth, 
Dysgwyl am gael myn'd yn rhydd, 
Yn y fynyd cauo'th lygaid, 
Dyna'r fynyd gwawria'r dydd. 


54. Mi ddihunais 'nol i'm ffans: 

Gymdeithasu'n llyn â'r ne', 

Yna'm deall a ddychwelodd, - 
A'm synwyrau i'w eu lle; 

Eiste'r o'wn dan lwyn o laurel, 
Tra fu hi yn crwydro draw, 

Ac er cwsg, y pin 'sgrifenu 
Oedd yn chwareu yn fy llaw. 








E Williams, Argraffydd, Aberystwyth.— 1858. 


